Poštovani delegati, uvaženi gosti, predstavnici sredstava jvnog informisanja, otvaram 19. sjednicu Doma naroda Parlamentarne skupštine Bosne i Hercegovine. Na sjednici prisustvuje dovoljan broj delegata. Dame i gospodo, želim da vas obavijestim da današnjoj sjednici prisustvuje 14 delegata. Iz reda srpskog naroda 5 iz reda bošnjačkog naroda 4 iz reda hrvatskog naroda 5. Dakle, konstatujem da današnja sjednica raspolaže kovorumom. Mi možemo donositi punoprvne i punovažne odluke. Želim, također, da javnosti radi obavijesti da je svoj izostanak sa ove sjednice zarad međunarodnih obveza BiH najavio predsjedavajući Predsjedništva BiH gospodin Beriz Belkić i predsjedavajući Savjeta ministara BiH gospodin Dragan Mikerević. No, danas su u ime Predsjedništva prisutan član Predsjedništva prisutan gospodin Križanović i ja ga pozdravljam. U ime Savjeta ministara, također, imamo prisutne i mislim da ćemo dobiti potrebna pojašnjanja vezana za tačku dnevnog reda. Za 19. sjednicu Kolegij Parlamentarne skupštine BiH predlaže sljedeći dnevni red: 1. Predlog budžeta institucija BiH i međunarodnih obaveza za 2002. godinu; 2. Predlog zakona o izvršenju budžeta institucija BiH i međunarodnih obaveza BiH; 3. Rezolucija o izvornom finansiranju institucija i međunarodnih obaveza BiH – predlagač delegat Sejfudin Tokić. Otvaram raspravu o predlogu dnevnog reda. Da li se neko javlja za riječ? Izvolite. Ja vas molim jedno malo objašnjenje. S obzirom da je Kolegij zakazao ovu sjednicu, vezano za budžet i izvršenje budžeta, da smo maksimalno skratili proceduru. Ja bih volio da danas usvojimo ovaj dnevni red i mislim da je ovo skraćena procedura i ne bi trebali voditi rasprave koje bi tražile proširenje dnevnog reda, jer takva mogućnost danas ne postoji. Dakle, ja bih molio, s obzirom da je ovo skraćena procedura i da se tiče samo budžeta i izvršenja budžeta, ukoliko nema prijeke potrebe da otvaramo raspravu o proširenju tačaka dnevnog reda da se izjasnimo o ovom prijedlogu. Ako neko, ipak, želi, evo dajemo mu mogućnost. Za riječ se javlja gospodin Halid Genjac a iza njega gospodin Goran Turjačanin. Izvolite. 2
Dame i gospodo poštovane kolege i kolegice, cijenjeni gosti, ja ne bih rekao da je ovo prijeka procedura. Ovo je jako duga procedura, jer ova procedura traje šest mjeseci i kad već ta procedura traje šest mjeseci, osnovno pitanje da odgovorimo da li je ovo hitna sjednica, vanredna sjednica ili sjednica kao i sve ostale. Ukoliko je vanredna sjednica, onda se na dnevni red stavljaju tačke koje su samo povod za to. Ukoliko je hitna, stavljaju se najhitnija i najvažnija pitanja, a po mom razumijevanju, budući da je pozvan član Poslovnika ovo je hitna sjednica i ja mislim da je daleko hitnijih pitanja bilo nego neka pitanja koja su se našla na dnevnom redu. Recimo, daleko je hitnije bilo staviti zakone na usvajanje na današnji dnevni red.
Ja vas molim samo da predlažete da date svoj stav, šta je bilo hitno i šta je bilo hitnije to je, imate li prijedlog dopune dnevnog reda.
Kolega Špiriću, poštujte moja poslanička prava. Nemojte biti nervozni. Ja obrazlažem svoj prijedlog i u okviru roka ću ga predložiti. Dakle, daleko je bilo važnije staviti zakone na dnevni red, nego časnu riječ da ćemo usvojiti te zakone a deklaracija o nekim zakonima je časna riječ na kraju mandata, da ćemo usvojiti neke zakone koje nismo usvojili čitav mandat. Druga stvar, predlažem da prva tačka dnevnog reda bude izvještaj o izvršenju budžeta institucija BiH i međunarodnih obaveza BiH za 2001. godinu. Obrazloženje. Po važećem zakonu o izvršenju budžeta iz prošle godine, Vijeće ministara je dužno do 30. marta dostaviti Predsjedništvu a Predsjedništvo Parlamentarnoj skupštini 30. aprila izvještaj o izvršenju budžeta. Mi na današnjoj sjednici smo 31. maja nemamo još uvijek taj dnevni red. Prije mjesec dana pitao sam šta je sa budžetom i izvještajem o budžetu, Kolegij mi je odgovorio da čekaju Predstavnički dom, a u Poslovniku stoji izričita obaveza Kolegija da ubrzaju i pripreme tu obavezu da se ispuni. Dakle, predlažem prva tačka dnevnog reda izvještaj o izvršenju budžeta institucija BiH. Hvala.
Zahvaljujem delegatu gospodinu Genjcu. Za riječ se javio delegat gospodin Goran Turjačanin. Izvolite.
Uvaženi predsjedavajući, gospodo delegati, cijenjene dame i gospodo gosti, ja samo želim da uložim primjedbu o materijalima koje sam danas dobio na sjednicu Doma naroda, da se, ipak, poštuje ono što smo skoro implementirali u ustavnim promjenama na nivou BiH i da ubuduće materijale, stvarno, kao član Kluba srpskih poslanika dobijam u jeziku srpskog naroda i da dobijam u ćiriličnoj pismenoj formi. To je pod jedan. 3 Pod dva, također, zamoljavam da ubuduće, ako mogu stručne službe u prijedlogu pojedinih stavki o budžetu BiH za 2002. godinu, da ove skraćenice silnih međunarodnih obaveza, asocijacija, fondacija itd., ipak, da ne kažem napišu u punom imenu i prezimenu nekakve da ne kažem CR-a itd. jer ja, ipak,nisam u mogućnosti da pratim sve te silne da ne kažem skraćenice i šta one u suštini znače. Hvala.
Zahvaljujem gospodinu Turjačaninu. Ovo je bio komentar, nije bio prijedlog za dopunu dnevnog reda i ako se slažem sa njegovim sugestijama. Je li se javlja još neko za dnevni red? Ne javlja. Zaključujem raspravu, uz napomenu da smo zaključkom Doma naroda mi definisali današnji dnevni red na prošlom zasjedanju. Predlažem da se prvo izjasnimo o zahtjevu gospodina Genjca da raspravljamo o izvještaju o izvršenju budžeta. Nažalost, moram da kažem da mi taj izvještaj nemamo. Zna se ko bi trebao biti predlagač tog izvještaja. Dakle, žao mi je, mi ćemo staviti ovu tačku na izjašnjavanje, ali samo da znate da ne postoji mogućnost da danas raspravljamo o tom materijalu koji ne postoji još uvijek, ali nećemo uskratiti pravo delegata da predloži novu tačku dnevnog reda. Ko je za ovu tačku dnevnog reda? Ko je protiv? Ko je uzdržan? 4 uzdržana – 8 protiv – 2 za. Konstatujem da ova tačka nije usvojena. Ko je za predloženi dnevni red koji ste dobili u pozivu? Ko je protiv? Ima li uzdržanih? 12 za – 2 uzdržana. Konstatujem da je dnevni red koji ste dobili u prilogu usvojen sa 12 glasova za i 2 glasa protiv. Prelazimo na prvu tačku dnevnog reda. Ad.1. Prijedlog budžeta institucija BiH i međunarodnih obaveza za 2002.godinu Prvo vodimo raspravu o neophodnosti i načelima na kojima je zakon sačinjen po članu 90. Poslovnika. Otvaram raspravu uz jednu malu napomenu, dame i gospodo, u Kolegiju smo dobili, ja se nadam i svi pojedinačno upozorenje kancelarije OHR-a ambasadora Španije, predsjedavajućeg Evropske Unije, da je 31. maj ili 30. maj zadnji dan kada bi BiH trebala da dobije budžet. Ovo govorim samo iz razloga da svi danas budemo svjesni odgovornosti da pričamo o budžetu i da danas snažno pošaljemo poruku da smo usvojili budžet i da smo time obezbijedili finansijske aranžmane naše države sa Svjetskom bankom i MMF-om i da time stvaramo bolje ekonomske uslove za BiH u cjelini. Ko se javlja za raspravu o budžetu u načelima. Dakle, u prvom čitanju. Izvolite. Gospodin Halid Genjac. Izvolite.
Poštovane kolege, govoreći o općoj raspravi o budžetu, prije svega da izjavim da je budžet BiH strašno potreban. Dakle i nesporan. Ustavni osnov postoji. Budžet institucija BiH i međunarodnih obveza BiH je, bio neophodan još prije šest mjeseci. Čak je i 4 zakonska,odnosno poslovnička obaveza bila da se usvoji još prije šest mjeseci. Naravno, pri tome, bili smo dužni da razmatramo izvještaj za prethodnu godinu, pa na osnovu tih parametara, stavki u budžetu da možemo temeljem toga planirati budžet za ovu godinu. Ja sam danas predložio da se stavi na dnevni red izvještaj o izvršenju budžeta, barem danas, kad je već prošlo pola godine, barem danas da imamo izvještaj o izvršenju budžeta. Odgovoreno mi je da tog papira nema. Budući da tog papira nema ni dan današnji, ni pet mjeseci nakon isteka roka, ja smatram da je nemoguće voditi raspravu o budžetu institucija BiH i međunarodnih obaveza. Nemoguće je odgovorno voditi raspravu. Moguće je voditi raspravu da nekog zavaramo. Moguće je voditi raspravu da postignemo neke ciljeve, koji se iza ove brzine kriju i iza cajnota i vremenskog ultimatuma pred koji su poslanici Parlamentarne skupštine BiH dovedeni. Dakle, u budžetu institucija BiH rashodna strana iznosi negdje oko 492 miliona KM, pri tome je za servisiranje dugova 292 miliona, ostatak je 124 miliona tekućih namjena. Kad se izuzmu tekući grantovi, kapitalni izdaci, programi posebne namjene kog budžetskih korisnika, koji su, nisu kreacija ni Vijeća ministara ni Parlamentarne skupštine, nego su kreacija MMF-a i ostalih institucija, ostaje, dakle, da se od ukupne cifre u kojoj se globalno kreće budžet negdje 25% procenata može razgovarati u prijedlogu u načinu raspodjele od strane Vijeća ministara i u našoj ovdje odluci. Tih 25% se odnosi na pitanje plaća, dnevnica, službenih putovanja, nabavka, ugovora o djelu, reprezentacija itd. E, vjerujte da bi o tim pitanjima općenito razgovarao, imajući u vidu informacije o grabežljivosti i nezaježljivosti funkcionera koje se pojavljuju u medijima u pogledu raspolaganja sredstvima u ovom prvom dijelu godine, ja, zaista, moram imati informaciju izvršenja budžeta za prethodnu godinu da bih mogao stvke porediti. Možda ni jedan amandman nije potreban na te stvke, možda je na svaku od tih stavki potreban amandman, to niko od vas ovdje ne zna ni ja ne znam vjerujte. Moguće je da su neke stavke ovdje predviđene u budžetu već potrošene a moje informacije govore da je tako u pojedinim stavkama. Pa koga mi to zavaravamo? Zašto usvajamo budžet sa stavkama koje su već potrošene? Lani smo imali, prošle godien, pri kraju godine rebalans pa smo sve ono što je urađeno rebalansom, međutim, i taj rebalans je, izgleda, premašen. Ove godine možda ćemo, računamo da to rebalansom, ali je pitanje hoćemo li imati sredstava i otkud za taj rebalans. Prema tome, bez obzira što je hitno, bez obzira što postoji razumljiv zahtjev MMF-a, ja se ne osjećam nimalo odgovornim što smo dovedeni do toga, ali smatram da je krajnje neodgovorno, ne poznavajući osnvone elemente razgovarati o budžetu pa makar i u načelima. Hvala. Iz tih razloga, ja ću se u pogledu izjašnjavanja o budžetu u načelima morati biti uzdržan, jer, zaista, nemam elemenata.
Zahvlajujem delegatu Genjcu. Ko se dalje javlja za riječ? Ako nema prijavljenih za rasprvu. Zaključujem raspravu. Postavljam pitanje. Ko je zato da se vodi rasprava o članovima zakona i o amandmanima, dakle, da pređemo u drugu fazu? Ko je za? – 11 za Ko je protiv? – Ko je uzdržan? Dakle, sa 11 za 1 protiv – 1 uzdržan, konstatujem da smo usvojili Prijedlog budžeta institucija BiH i međunarodnih obaveza za 2002. godinu u provom čitanju. Otvaram raspravu, vezano za drugo čitanje o ovom zakonu. Želim da vas obavijestim da su zasjedale Ustavno-pravna komisija i Komisija za administrativna pitanja i financije. Dakle, ovi amandmani koje su delegati, u skladu sa Poslovnikom predočili Komisiji a 5 Komisija ih nije usvojila, također, predloženi Domu nroda i ja, dakle, otvaram rasprvu o ovom predlogu budžeta u drugom čitanju, vezano i za amandmane. Molim predlagača ako ima potrebe da amandmane obrazlože kako bi se mogli izjasniti i o amandmanima i o zakonu u cjelini. Otvaram rasprvu. Ko se javlja za riječ. Gospodin Ivo Divković. Izvolite.
Gospodo predsjedavajući, dame i gospodo, poštovane kolege, nas tri izaslanika Doma naroda gospodin Tokić, ja i Sušac smo uložili amandman, koji ovdje imate isto pred sobom. Amandman se odnosi na zahtjev da se u budžet uvrsti stavka agenta za zastupanje tužbi i sporova i arbitraža BiH pred Međunarodnim sudom prvde u Hagu u iznosu od 910.000 KM. U obrazloženju mi smo rekli da je ta pozicija po nama potrebna i rekli smo da je ta suma po nama potrebna iz razloga toga što su već pristigli određeni računi z finansiranje agenta Suda u Hagu i, na bazi pristiglih računa i procjena troškova za ovu godinu, ova bi suma, od prilike, zadovoljila te potrebe. Isto tako, želimo reći da bi ovo bilo prvi put da u budžetu, znači, na jedan transparentan način bude prikazana ta stavka i da država na transparentan način troši ta sredstva, jer dosadašnje finansiranje agenta u Hagu je, po nama, bilo netransparentno, jer ta sredstva nisu bila u budžetu i mi ne znamo iz kojih sredstava se taj agent finansirao. Znači, ovo bi bilo prvi put da na jedan transparentan način budžetska stavka bude definirana cifrom koja je navedena, koja je dovoljna za finansiranje i da građani BiH znaju iz kojih sredstava i na koji način se to radi. Hvala lijepa.
Zahvaljujem gospodinu Divkoviću.
Gospodin Špirić ima riječ.
Kolege delegati, uvaženi gosti, mi već duže vrijeme imamo skrivenu raspravu, nažalost, o budžetu polujavnu ili polutajnu rasprvu o budžetu. Ovo je po prvi put da je Dom naroda, nakon osam i po mjeseci,u skaldu sa Ustavom, dobio šansu da govori o budžetu institucija BiH i međunarodnih obaveza BiH i o zakonu o izvršenju budžeta. Želim javnosti radi da se informišem da je Klub delegata iz RS, dakle, srpskih delegata imao, također, dosta primjedbi na strukturu budžeta na prihodovnu i rashodovnu stranu budžeta, ali jednostavno da smo sinoć na sjednici Kluba delegata donijeli odluku da povučemo sve amandmane i da stvorimo prostora i raspoloženja da danas usvojimo ovaj budžet koji je preko potreban i BiH i njenim narodima i njenim entitetima. Mi nismo spremni da vodimo različite priče predizborne, obraćanje svojim biračima ili građanima i zato vas molim da danas u duhu zadatka koji je pred nama, a svjesni da su drugi potrošili vrijeme za parlametnarnu rasprvu a ne Dom naroda i Predstavnički dom, znajući da je Predstavnički dom usvojio budžet u tekstu koji smo dobili, ja bih molio danas da stvarno smognemo snage i da pošaljemo snažnu poruku da smo mi svjesni grešaka izvršne vlasti na svim nivoima i onih koji su trebali predlgati budžet i da smo, upravo, osjećaja potrebe da ova država dobije budžet zarad različitih finansijskih aranžmana sa međunarodnim fin. institucijama danas spremni da snažno podupremo Predlog budžeta koji smo dobili od Predsjedništva i Predstavničkog vijeća, svjesni 6 da tonije idealan dokument i da danas pošaljemo poruku Predsjedništvu da je već od danas vrijeme da se priprema budžet za narednu godinu, da bi ga imali do 15. oktobra, kako to zahtijeva Ustav i za narednu godinu mogli obezbijediti sve ono o čemu danas delegati će, s prvom govoriti i s pravom iskazivati. Dakle, ja sam povukao amandmane koje sam imao. Spreman sam podržati tekst Prijedloga budžeta koji smo dobili od Predstavničkog vijeća i spreman sam danas dati konkretan doprinos da rasprava bude tolerantna i konstruktivna i da se odnosi samo na budžet. Hvala vam lijepo. Ko se dalje javlja za riječ? Gospodin Goran Turjačanin pa gospodin Dragutin Ilić i onda gospodin delegat Džaferović.
Uvaženi predsjedavajući, kolege delegati, ja bih samo u nastavku diskusije predsjedavajućeg gospodina Špirića, člana delegata Kluba srpskog naroda rekao da, očito, nismo dovoljno dobro shvatili prisutnu besjedu novopostavljenog Visokog predstavnika za BiH gospodina Eždauna, koji je na kvalitetan način skenirao političko tijelo i politički, da ne kažem, prostor BiH i na kvalitetan način apostrofirao sve ono što se dešava u BiH od cijene jednog političara, malo pre što je govorio gospodin Genjac ovdje, od onoga što taj političar stvarno čini za dobrobit svoga naroda i plašim se da polako ova govornica ostaje ponovonijema za dobre vibracije koji dolaze iz međunarodne zajednice prema BiH i razvijanju, ono što se zove, duh tolerantnih odnosa u izgradnji za sveukupnu dobrobit na prostorima BiH. Msilim da bi ovu govornicu na današnjoj sjednici a ona je jako bitna zbog predstojećih dešavanja BiH na međunarodnom planu trebalo iskoristiti isključivo, znači, konstruktivno u funkciji pomoći narodu BiH, a ne za, eventualno, dnevno politikanstvo, ili zatvarati ovu govornicu Parlamentarne skupštine BiH za govornicu za predizborne tribine. Toliko i hvala.
Zahvaljujem delegatu Turjačaninu. Riječ ima gospodin Dragutin Ilić. Izvolite.
Gospodine predsjedavjaući, kolege delegati, uvaženi gosti, dakle, nije sporno da danas treba da usvojimo u ovoj vremenskoj iznudici budžet i zakon o budžetu u istovjetnom tekstu kako ga je usvojio i Predstavnički dom, ali ja bih molio predlagača da za tri pojašnjenja. Radi se o rashodovnoj strani, znači, u članu 3. zakona o budžetu, znači, u tački 3.2. vidim da su ovdje dosta visoki predviđeni troškovi.
Ja vas molim da se držite samo dnevnog reda. Prva tačka dnevnog reda je, Prijedlog budžeta institucija a ne zakon o izvršenju budžeta. 7
Izvinjavam se, o budžetu je riječ, znači, u tački 3.2. kod rashoda kod Predsjedništva u Ured oficira za veze u Hagu vidim da je tu, da su troškovi rasli od 568 pa je rebalansirano na 994 a u ovoj godini se predviđa milion i 563 hiljade pa bih volio znati koji su veliki troškovi, odnosno koje su to hitnosti tog agenta da iziskuju tako velike troškove? Dalje, pod tačkom 3.6. Vijeće minisitara BiH,znači, odnosi se i to rashode. Pod tačkom 4.1. programi posebne namjene, sredstva za rad kabineta predsjedavajućeg Vijeća ministara bili su 200 hiljada u prethodnoj godini i rebalansirani, također, a u ovoj godini vidim da nema za to predviđenih sredstava, znači, li to, kad su neki predsjedavajući da im trebaju neka posebna sredstva a kada su drugi predsjedavajući da to ne treba. Pa, eto, molio bih tu samo pojašnjenje i kod tačke 3.18. Regulatorna agencija i komunikacije, vidim da se ovdje za plate zaposlenih predviđaju sredstva od 2,250.000. Zaista bih volio da znam koliko ta Regulatorna agencija ima zaposlenih i kolike su im plate kada je ovaj budžet skoro veći nego što su troškovi Parlamentrne skupštine. Eto, to sam želio.
Zahvaljujem delegatu gospodinu Iliću. Za riječ se javio delegat gospodin Džaferović.
Poštovane kolege, dame i gospodo, priča i ako se nalazimo u vremenskom škripcu, priča o budžetu nije počela za ovu godinu, dakle, nije počela jučer,nije počela prije mjesec dana. Priča o budžetu institucija BiH imeđunarodnih obaveza BiH u 2002. godini, počela je još u januaru mjesecu o.g. kada smo od Vijeća minstara dobili prijedlog budžeta i prijedlog zakona o izvšrenju budžeta. Ja do sada ni od jednog govornika, a mislim da bi to javnosti radi bilo korektno kazati čuo šta se zapravo dešavalo od januara mjeseca pa do danas i zašto smo mi u ovakvoj situaciji u kojoj se nalazimo. Prvobitni tekst budžeta je, u sebi sadržavao stavku koja se odnosi na finansiranje agenta tužbe BiH protiv SRJ za agresiju i genocid pred Međunarodnim sudom prvde u Hagu u nekom iznosu od oko 450.000 KM. Mi do unazad deset ili petnaest dana, do druge odluke Predsjedništva BiH nismo kao Parlament, uopće, bili u poziciji da rasprvljamo o budžetu. Zašto? Nismo zbog toga što smo imali opstrukciju u Ustavnoj komisiji delegata ovog doma koji dolaze iz RS. Ovo je, dakle, istina. Ovo treba da se zna. Ja sam nekoliko puta, dva ili tri puta, dolazio na sjednice Ustavne komisije i kada god se pokuša utvrditi dnevni red i stviti sadašnji tekst Prijedloga budžeta na dnevni red, od strane ovih kolega sjednica Komisije je napuštana i na taj način bi se gubio kvorum i Ustavna komisija nije imala mogućnosti pošto nije bilo kvoruma da da ocjenu o nečemu što je nesporno, jer potpuno je nesporno da budžet institucija BiH i njenih međunarodnih obaveza za 2002. godinu ima osnov u Ustavu BiH. Nakon toga, dakle, prije nekih 15-tak dana, ako se ja ne varam, uslijedila je sjednica Predsjedništva BiH i onda se pristalo na Predsjedništvu BiH, većinom glasova da se, prktično prihvate te opstrukcije usvajanja budžeta, tako što je, stavka agenta tužbe izbačena iz teksta budžeta. Nakon toga, u javnosti su posebno, recimo, od kolege Špirića prisutni stalni apeli i pozivi kako je BiH neophodno potrebno budžet. Naravno, da je neophodno potreban budžet i kako budžet treba što prije usvojiti. Mi smatramo da se u konkretnom slučaju po jednom vrlo važnom i vrlo značajnom pitanju za BiH postupilo na neprincipijelan način. Nekoliko delegata ovog doma uložilo je amandmane na ovaj novi tekst prijedloga budžeta u kojem 8 nema ove stavke. Zapravo, ona postoji u rezervama, ali način na koji bi se odlučivalo u Vijeću ministara, zapravo govori da te stavke nema u budžetu, nema je na način kako je to normalno, kako to treba da bude i kako je to bilo u prvobitnom tekstu prijedloga budžeta. Nekoliko nas delegata iz ovog doma, uložili smo amandmane, dr Genjac i ja jednu grupu amandmana, gospodin Tokić, Sušac i Divković, čini mi se, ali nije moje da ja govorim o njihovim amandmanima. Jednu drugu grupu amandmana sličnog ili istog sadržaja, različitog obima iz formalnih razloga kojim se insistira na vraćanje te stavke u budžet na način kako je to bilo u prvobitnom tekstu. Budući da je ovo jako važno pitanje za BiH, budući da ovaj parlament kao reprezentant naroda BiH i reprezentant građana BiH, govorim o Parlamentu ima obavezu da vodi računa o građanima BiH i njihovim interesima da to treba da čini država, da je pitanje tužbe BiH protiv Jugoslavije pred Međunarodnim sudom pravde u Hagu vrlo značajno i vrlo važno, esencijalno pitanje i za državu BiH i za njene narode i građane. Mi predlažemo da se usvoje amandmani koje smo uložili dr Genjac i ja. Nakon toga mi bi bili spremni ako se usvoje amandmani glasti za ovaj budžet. Ukoliko se amandmani ne usvoje, ja to želim ovdje da kažem da mi iz ovih razloga o kojima sam govorio ne možemo podržati tekst Prijedloga budžeta ovakav kakav se trenutno nalazi. Da je situacija vrlo osjetljiva i vrlo teška pokazuje i način rada Komisije za finansije i budžet ovog doma koja je glasajući o ovim amandmanima, zapravo, imala kod ovog prvog amandmana jednu vrlo konfuznu situaciju. Tekst na moje insistiranje da se razjasni situacija na komisiji, kazano je, da amandman I dg Genjca i mene nije dobio potrebnu većinu. Toliko i hvala vam.
Zahvaljujem delegatu Džaferoviću a želim javnosti radi samo da kažem da je budžet jedini dokument koji smomi poslovnički u obavezi da razmatramo nakon razmatranja u Predstavničkom domu, da je Kolegij Doma naroda pa i svi vi zajedno sa nama svjesni te odgovornosti da smo proceduru skratili samo na dva dana. Dakle, pošto je Predstavnički dom 29. završio izjašnjavanje, u roku od dva dana smo zakazali i Komisijsku fazu itd. druga je stvar što su, nažalost, što je budžet bio pretvoren u isključivo politički dokument. Ja vas upozoravam da je on ekonomsko-finansijski a između ostalog i politički dokument. Zato i danas pozivam sve delegate da budžet ne pretvaramo u isključivo politički dokument, da pričamo o stavkama budžeta da, jednostavno, tražimo raspravu o amandmanima i da se izjasnimo o amandmanima. To je jedini logičan put, na koji ćemo ostaviti utisak ozbiljnog doma i ozbiljnih delegata i molim, dakle, da se držimo jedne ustaljene procedure. Za riječ se javio gospodin Rodić a iza njega gospodin Novaković. Izvolite.
Gospodine predsjedavajući, poštovane kolege delegati, ja želim samo, evo i ja ću reći i zbog javnosti i istine radi, da do kraja razjasnimo određena pitanja koja su se dešavala, jer gospodin Džaferović je rekao jedan dio te istine i te priče a ja moram da kažem ono što, želim prije svega kao čovjek, da obrazložim da kao član Ustavno-pravne komisije, u principu ne volim da se bavim instrukcijama, pogotovo kada su ovako važni dokumenti na dnevnom redu. Zašto to kažem? To zašto delegati i članovi Ustavno-pravne komisije nisu, da tako kažem, bili spremni da podrže prvobitno predloženi budžet, je mnogo dublja i mnogo važnija priča za one koji su čuli ovdje. 9 Praktično, kada je Predsjedništvo BiH predložilo budžet, vi svi dobro znate da je član Predsjedništva BiH iz RS uložio veto na taj budžet. Nakon toga, u proceduri koja je uslijedila i koja je po Ustavu BiH predviđena. Narodna Skupština RS je dvotrećinskom većinom odlučila da se radi o zaključku od vitalnog interesa. Kada smo mi ukazivali na činjenicu, a pogotovo mi delegati koji smo birani ispred te narodne skupštine, mi moramo, prije svega da poštujemo odluke kada su takve stvari u pitanju. To je bio razlog zaštonas dvojica nismo podržaliprvobitni tekst budžeta. Nikada nije bilo dovoljno spremnosti da razgovaramo o budžetu na jedan konstruktivan način, nego čitavo vrijeme je bilo samo jedna stavka problematična. Nije bio problematičan ni ustvno-pravni osnov, nego je samo bila problematična stavka kada je u pitanju agent pred međunarodnim sudom u Hagu. Iz tog razloga, želim da kažem da je sad prilika da prevaziđemo i politikanstvo i da usvojimo budžet, kako je predložen, jer mislim da svaka druga priča ne vodi BiH u pravom pravcu.
Zahvaljujem delegatu Rodiću, ja vas molim tačka dnevnog reda nije utvrđivanje istine oko budžeta, nego budžet institucija za 2002. godinu, zato vas pozivam da otvorimo raspravu o amandmanima i da privodimo ovu tačku dnevnog reda na način kako ćemo se redosledom izjašnjavati. Zato molim delegate da se ne vraćamo unazad šta je bilo i kako je bilo. Danas imamo priliku da se izjašnjavamo o Prijedlogu budžeta, a ne o onome šta je bilo pre toga. Riječ ima delegat Momčilo Novaković. Izvolite.
Uvaženi predsjedavajući, članovi Kolegija, kolege delegati, cijenjeni gosti, ne mogu a da ne kažem nekoliko riječi o ovako važnom dokumentu i svoje višenje svega ovoga što se dešavalo i što se dešava u vezi sa ovim. Prije svega, želim da kažem da smo mi prošle godine poslali vrlo snažnu poruku Predsjedništvu i Savjetu ministara da se na taj način budžet ne može usvajati. Rezultat toga je da i ove godine usvajamo budžet na isti, ama baš, potupno isti način. Neću alaborirati ko je do toga doveo. Neću ni da komentarišem optužbu da je to rezultat opstrukcije od strane srpskih delegata, jer imam sasvim drugačije mišljenje u koje vjerujem, one koji su izrekli prvi stav ne mogu nikog ubijediti i zbog toga ne mislim da o tome diskutujem. Prokomentarisaću u najkraćem amandmane u vezi sa budžetom za ovu godinu. Posebno, naravno, sporan je amandman koji se odnosi na finansiranje agenta tužbe. Ja neću govoriti o stavu srpskih delegata, jer je on potpuno jasno do sada nekoliko puta izražen i javno niti ću govoriti o stavu Narodne skupštine, jer i ona je potpuno jasno svoj stav dvotrećinskom većinom rekla. Ali, ne mogu da razumijem argument da ovo treba da bude u budžetu zato što smo mi već dužni nešto za ovo, jer smo se mi već zadužili za ovaj iznos ili za neki. Ja nisam zaduživao nikog. Nisam donosio nikakvu odluku da nekog zadužim. Onaj ko je zaduživao, taj nek vraća. Naravno, beznačajno. S obzirom na činjenicu da su, odnosno da smo svi mi danas ovdje upoznati, da je neophodno danas završiti sa procedurom usvajanja budžeta, onda smatram, zaista, krajnjom neodgovornošću insistiranje na amandmanima na ovoj sjednici, koji nisu u prijedlogu koji je usvojen od strane Predstavničkog doma. Ja neću to karakterisati nekim težim riječima, ali u svakom slučaju i oni koji su te amandmane podnijeli su svjesni ove činjenice, što govori da se radi o izbornoj kampanji. U toj izbornoj kampanji ni ja ni moje kolege delegati iz RS neće učestvovati u ovom domu. Nego na mjestu predvišenom za izbornu kampanju. Za mene takav način je, jedna neodgovornost i prema Parlamentarnoj skupštini i prema institucijama BiH, pa ako hoćete i prema samom ovom aktu za koji svi tvrdimo ovdje da je značajan. Mi ćemo stav 10 oko budžeta,naravno, iznijeti glasanjem, ali ću ponoviti još jednom, da Klub delegata srpskog naroda neće prihvatiti ni jedan amandman, koji na bilo koji način vraća proces na početak iz dva razloga. Prvi, jer smatramo da to onemogućava usvajanje budžeta, i Drugi, jer to duboko zadire u interese srpskog naroda. Hvala.
Zahvaljujem gospodinu Novakoviću. Ko se dalje javlja za riječ? Riječ ima gospodin Munib Jusufović a iza njega drugi zamjenik gospodin Tokić.
Gospodine predsjedavajući, poštovani članu Predsjedništva, gospodo ministri, kolege delegati, ja ću pokušati da i, ako je ovo jedno od najozbiljnijih pitanja da stvarno na jedan ozbiljan način pristupimo ovoj raspravi, svakako da iznesem svoj stav o ovom pitanju sa jednom naznakom da je vrlo teško raspravljati o nekim pitanjima, posebno o ovako značajnim, kada se radi o zadnjem trenutku i kada se radi o tome uzmi ili ostavi. Nažalost, sami smo se doveli u takvu situaciju i ne da ne shvatam značaj današnje ove sjednice i rasprave, pratio sami ovu raspravu na Predstavničkom domu i koliko god slušao i vas ovdje kolege, istovremeno dok sam pratio Predstavnički dom, svi govore nećemo se baviti političkim, predizbornim itd. a očito niko nije pobjegao od toga kao ni moj kolega Novaković i svi koji su ovdje bili Džaferović itd. moguće da i ja neću tu zamku izbjeći, mada, evo, pokušavam da izbjegnem. Želim jednostavno i kratko da kažem da, ono što je bio razlog već nekoliko mjeseci da se ova rasprava ne okonča oko pitanja budžeta, vi ste sami rekli koji ste izlazili šta je to bio razlog, neusaglašenost određenih pozicija. Ja mogu dati svoje nekakvo mišljenje da, mislim da je vrlo traljavo ili pogrešno i ova pozicija formulisana o budžetu, što je izazvalo na određen način, evo i ove sve dileme i polemike. Sasvim je logično da svaka država u svom proračunu u svom budžetu, odnosno u svom, postoji jedna stavka koja se od prilike pravnih sporova, arbitraža itd. Međutim, ne znam kako je došlo do ovakve formulacije koja je na određen način izazvala sve ovo što je izazvala. Ja kažem, pokušaću da izbjegnem zamku na taj način, što sebi neću da dozvolim razmišljenje da li postoji tužba ili ne postoji. Ona postoji. Tu nema nikakve dileme i postojaće i, prema tome, o tome neću čak ni u nekim zadnjim primjestima da razmišljam. Znači, to je decidno jasno. Da li postoji pozicija ili ne ovdje ili u rezervama ili na nekom drugom mjestu. Ako čak i ne postoji, ja želim iznijeti jasan stav i principijelan i svoj i stranke iz koje jesam, da, čak i da nema nigdje tih sredstava, mi ćemo na legalan i legitiman način se potruditi da ta sredstva nađemo i da se taj proces nastavi. Međutim, kada je, evo da pređem, to je stav moj vrlo jasan. Kad su u pitanju amandmani, odnosno grupe amandmana, koje smo mi raspravljali na komisiji, neposredno pred ovu sjednicu, na komisiji, mislim za budžet i finansije, ja sam jasno iskazao svoj stav da sam za dvije grupe amandmana koji su danas pomenuti i to na kraju krajeva kroz glasanje ćemo i reći za one amandmane koji ovo pitanje vraćaju tamo gdje im je mjesto. Znači, kada bude glasanje i izjašnjavat ćemo se o tome. Moj je, također, jasan stav da, iskazali smo ga na komisiji, čini mi se da je nešto kolega Džaferović oko toga govorio, ni on ni ja nismo danas pribjegli metodi kojoj su pribjegavali do sada određene kolege iz nekih drugih komisija, ovdje je pomenuto prilikom odlučivanja o nekim vrlo bitnim pitanjima. Mi smo mogli napustiti komisiju, tako da komisija nema kvoruma i ne radi, ali to bih i ja shvatio da je opstrukcija. 11 Prema tome, o svakom pa i najtežem pitanju odlučujemo se da o njemu raspravljam da iznesemo svoju argumentaciju pa da li će ona prođu ili ne, dovoljnu većinu, to je drugo pitanje. Moj konačan stav o odlučivanju za da ili ne, po pitanju budžeta, biće tada da se donese odluka o, odnosno izjašnjavanju o amandmanima, ali poslije istupa gospodina Tokića, ja bih vas zamolio za jednu pauzu. Znači, ispred Kluba.
Ispred Kluba. Zahvaljujem gospodinu Jusufoviću. Rijeć ima delegat, drugi zamjenik gospodin Sejfudin Tokić.
Predsjedavajući, poštovana gospodo delegati i izaslanici, u startu bih se, zaista, založio da nikog ne optužujemo za amandmane. Rasprava o amandmanima, predlaganje amandmana je obaveza poslanika, delegata, izaslanika i bez obzira na odluku Kolegija za koju smo se opredijelili da u dva dana pokušamo čitavu tu proceduru završiti, a mislim da ima dovoljno vremena da sve amandmane sagledamo na jedan tolerantan način, rasprvimo i svojim glasanjem se opredijelimo oko tih amandmana. Dakle, nisam pobornik te vrste pristupa kad nam ne odgovaraju amandmani, nemoj niko da daje amandmane, kad nam odgovaraju amandmani zašto ne prihvatite ni jedan amandman. Amandmani su uobičajena procedura i bilo bi dobro da u tom pogledu imate uvijek identičan stav. Ono zašto se ja zalažem, zalažem se sa svim koji su do sada diskutovali jeste, da mi ovu sjednicu imamo odgovornost i obavezu da završimo na način usvajanja budžeta i zakona o izvršenju budžeta, jer je to impe... Ovdje je bilo diskusija sa kojima se ja slažem, ali objektivno nije prostor da danas donosimo posebne zaključke, ali želim, s obzirom da je u javnosti istaknuta ta stavka, zaista, izraziti spremnost pa usudio bih se reći čak i Kolegija da se pripremi jedna posebna tačka o radu Gegulatorne komisije, koja je naša institucija i s aspekta njihovih plaća i s aspekta djelovanja i na određen način i ti ljudi tamo budu svjesni da su institucija BiH i mislim da tu možemo dogovoriti zajedno neku formu rasprave o tome, ali sad nije trenutak da o tome rasprvljamo po stavci budžeta. Bez obzira koliko mi raspravljali ovdje, bez obzira kakvu odluku donijeli, tužba se u ovom domu ne osporava. Tužba se osporava u Hagu. Tamo je mjesto gdje se tužba osporava i gdje će biti rezultat o toj tužbi. Zašto ja mislim da je važno da imamo tranparentno finansiranje po toj stavci, zato što se radi o legalnoj, legitimnoj obavezi BiH. Legalni i legitimni organi ove države su podnijeli tužbu, koja je za mene izuzetno važna s aspekta utvrđivanja istine za sve narode. Koliko je ona važna možda najbolje pokazuju rapsrave koje sam slušao na Predstavničkom domu. Zašto bi se utvrđivale neke činjenice na neadekvatnim mjestima, najbolje se činjenice utvrđuju na sudu. Pravno utvrđivanje činjenica najbolje je izvesti na sudu i kakve god činjenice bile. Mislim da je vrlo važno da istinu o tome dobijemo od relevantne, međunarodne, neutralne institucije. Legitimnost te međunarodne obaveze je, vrlo, vrlo jasna. Država BiH nije nastala u Dejtonu. Ona je međunarodno priznata članica UN od '92. godine. Dakle, to je vrlo važno da prevaziđemo tu blokadu. Nekad su neki prihvatili da ona postoji, neke političke stranke, ona je postojala svo vrijeme od, kao međunarodno priznata punopravna članica UN od '92. godine. Ovdje je bilo ... moj kolega Divković je spominjao da, u okviru netransparentnog trošenja finansijskih sredstava za agenta stižu računi 12 koji su vrlo nejasni, ali stižu računi od relevantno potpisane osobe. Šećirbegović je proizvodio tamo određene troškove u ime države BiH u ime vlasti koja je prije toga bila, sa pečatom ovlaštenjima prethodne vlasti. Obraz države se spašava na način tako da ne možete vi reći, mi smi znamo ovdje ko je Šaćirbegović, na kraju krajeva kriju ga i potjernicu imamo međunarodnu za njim. Ali, ozbiljna država ne može izbjegavati te obaveze. Naravno, ima tu i elemenata, koji su, vjerovatno javnost isto obaviještena i dodatnih kriminalnih radnji, vezano i za taj angažman u smislu finansijskog djelovanja gospodina Šaćirbegovića, ali mislim da to sad nije toliko ovdje ni važno. Vrlo sam razočaran ultimativnim stavom. Još nismo se ni izjašnjavali o amandmanima da neko kaže ukoliko moj amandman ne bude usvojen mi nećemo glasati za budžet. Gospoda koja je to rekla, mi trebamo se prisjetiti a i javnost bi trebala da zna, da su budžeti usvajani bez te stavke svih ovih godina, svih ovih godina, tako da mi interesantno otkud im odjedanput takva vrsta napada, vrlo izraženog, tranparentnog, ali kao odgovoran čovjek iz ovog doma i kao predstavnik aktuelne strukture vlasti, pa ako hoćete i kao predstvnik Socijal-demokratske partije, ja prvo želim izraziti svoje uvjerenje da će ovaj naš amandman proći, a i ako, eventualno, ne prođe, želim iskazati da postoje dovoljno planski organizirane aktivnosti da samo finansiranje stavke, tužbe protiv Jugoslavije neće biti ugroženo. Za kraj, bez obzira na krupne razlike, ono što je rekao i predsjedavajući i mnogi drugi složio bih se za jedan proceduralni, što je moguće proceduralni izjašnjavanje o amandmanima, jer o ovom je toliko puno pričano i ne postoji, vjerovatno, mogućnost da se danas u narednih sat postigne konsenzus oko nečemu, oko čega znamo da ne postoji konsenzus. Hvala vam.
Zahvaljujem gospodinu, drugom predsjedavajućem gospodinu Sejfudinu Tokiću. Ja imam jedan prijedlog, naravno, ne osporavajući pravo gospodin Jusufović kao predsjednik Kluba da zatraži pauzu, ali ako postoji mogućnost, pošto još od disutanata imamo gospodina prvog zamjenika Šimića da završi raspravu, znači, time bi završili raspravu, napravili pauzu i prešli na raspravu o amandmanima i izjašnjavanju. Izvolite.
Zahvaljujem gospodinu Jusufoviću, mada nije uopće bitno da li bi se raspravljalo sad ili poslije pauze. Poštovane kolege, uvaženi gosti, mislim da se radi o vrlo važnom aktu i vrlo važnom kriznom vremenskom periodu u BiH i potrebno je zbog toga nešto o tomu reći. Dopustite mi da i ja nešto prokomentiram jer to svi rade. Većina diskutanata je počela svoju rasprvu zarad javnosti potrebnoje reći to i to, dakle, cijeluistinu. Poštujem, naravno, svačiju istinu. Istina nam se, prilično, razlikuju i ne bih rekao da javnost previše profitira, ali mi očito znamo što radimo. Uvaženi kolega Špiriću, ja ću reći nešto što je spadalo i u prvi dio rasprave, pa vas molim da mi to dopustite, biće to vrlo kratko. A to nešto jeste. Ja sam krajnje nezadovoljan ovim budžetom. On, dakle, nije odgovorio na mnoga pitanja. U njemu nema finansiranja programa od interesa za cijelu zemlju, od ekologije dokulture i cijeli raspon stavite tu. Nije, naravno, teško odgovoriti zašto je to tako, ali moramo i konstatirati da smo mi jedina zemlja koja dopušta da naše institucije kulture, evo je ovdje do nas odmah, Zemaljski muzej i možemo ih nabrojati još desetinu koje propadaju, arhivi itd. jedinstvene institucije, jedinstveno nasljeđe i naša zajednička povijest svih naših naroda, jer valja u Domu nroda tako govoriti. Dakle, toga nema i time valja biti nezadovoljan. Valja biti nezadovoljan ovim 13 budžetom, ovim važnim aktom, što ga poslovnički tretiramo tako da nam Poslovnik stalno služi za izlaženje, odnosno zaobilaženje kriznih i teških situacija, a ne za njegovanje demokracije i učvršćivanje važnosti Parlamenta u cjelokupnom društvenom životu BiH, to je stalna situacija i tu smo odgovorni svi i nemojte misliti da to ništa ne znači. Naravno i Predsjedništvo i Vijeće ministara, ali gospodo kolege, mi vrlo mnogo u tome sudjelujemo, nemamo vremena da to sve skupa elaboriramo. Unatoč ovom što sam rekao ja ću podržati ovakav budžet sa amandmanom koji je usvojen na Predstavničkom domu, odnosno sa amandmanom koji smo mi usvojili u komisiji u kojoj i sam participiram. Rečeno je ovdje da je i politikanstvo u cijelom ovom procesu prisutno, vrlo dobro znam ko je rekao i uopće ga ne optužujem za to, ali neću iznositi imena, nema potrebe, baš zato što je to dobrohotno konotirano. Nije politikanstvo nego najdublja politika. Ovdje naša javnost i uvjeren sam i onaj dio javnosti koji se bavi politikom, teško će razumjeti o čemu se radi. Imamo situaciju da tri najveće političke partije mi moramo, makar kad je Dom naroda u pitanju i tako stvari isčitavati. Od toga, najveća opozicijska, najveća u strukturi vlasti i druga do nje u strukturi vlasti imaju amandmane koji, apsolutno, ako bi bili usvojeni, ja, obrazloženje o načinu razmatranja i prihvaćanja amandmana znam i istinito je o tomu rečeno, ali, ako bi takvi amandmani bili uvojeni, Bosna i Hercegovina nema budžeta sa svim posljedicama šta to znači. To je, dakle, politika koju će teško naša javnost isčitati, ali ja znam, a ništa to nije za javnost korisno pa čak i ni za mene, kako će se taj dio politike dalje ... i zašto je on tako, zašto se ta politička šahovska partija igra na taj način. Naravno, sad treba otvoriti karte i one opet neće sve reći. Finansiranje agenta u Hagu. Finansiranje agenta i tužbu niko pametan da ne kažem mudar ne treba dovoditi u izravnu vezu. Dobro bi bilo da to pitanje danas ovdje ne moramo predugo i pogotovo ne emotivno eksploatirati, jer smo na jednom vrlo odgovornom zadatku. Ali, kad je tako i što bi kolega rekao zarad javnosti, što se mene tiče išto se faktičkog stanja i političkih odnosa u BiH i mnogo šire tiče, tužba, dakle, ostaje. Finansiranje agenta nema s tim izravne veze. Nešto sam slično rekao na komisiji pa koji su čuli nek mi ne zamjere, jer ću ponoviti. Imam puno razumijevanje za sve one koji emotivno, poltiički, strateški, povjesno, ako hoćete, imaju odnos prema tom cijelom kontekstu u tekstu finansiranja agenta i tužbe. Ali, ne radi se dakle o biti stvari, ne radi se o tužbi koja jest bit stvari, o pojavnosti tog važnog pitanja, o stavci u budžetu, o agentu koji će i tako to mi svi znamo biti isfinanciran. Dakle nije meritum stvari u pitanju, nego je politika o tom pitanju u pitanju i to je potpuno legitimno, ali moja je molba, moj je prijedlog da pored toga svega usvojimo budžet onako kako sam to i rekao. Poštujem amandmane, ali ako bismo prihvatili jedan od ovih amandmana, onda znamo koji je put ide se na usuglašavanje. Ne bismo ga postigli, moja je procjena, ne bismo u ovom domu dobili odgovor na to, a ne želim biti patetičan pa govoriti o posljedicama šta to za Bosnu i Hercegovinu znači da ne usvojimo budžet i nisma spreman preuzeti dio odgovornosti u kojoj politički ne sudjelujem na taj način, nego na način da pomognemo ovoj zemlji i njezinim građanima. Hvala lijepa.
Zahvaljujem prvom zamjeniku gospodinu Šimiću. Za riječ se javio gospodin Genjac. Je li replika ili diskusija, pošto je diskusija bila. Za diskusiju se javio gospodin Halid Genjac, iza njega gospodin. Ja sam imao prijedlog da završimo raspravu i ostavimo izjašnjavanje o amandmanima pa pauza. Ako se slaže naravno Jusufović. Evo ima još Ibro Spahić i nema prijavljenih. Evo, 14 ja vas molim ima li još prijavljenih za diskusiju poslije Ibre. Nema više prijavljenih. Dakle gospodin Genjac, pa gospodin Spahić. Time ćemo zaključiti raspravu. Izvolite.
Hvala. Poštovane kolege i kolegice moglo bi se zaključiti otprilike da nema svrhe podnositi amandmane, jer danas je zadnji dan da se usvoji budžet na ovom domu. Predstavnički dom je usvojio u jednoj varijanti. Nema vremena za usaglašavanje pošto je danas dan ''d'' zaključak, nema svrhe da se podnose amandmani. To je tako, ali ja zaista nisam odogovoran za to. Ista politička struktura je i u Predsjedništvu i u Predstavničkom domu i u Vijeću ministara i u Domu naroda. Pa dakle ta ista politička struktura trebala je ranije pripremiti i usvojiti budžet u Predstavničkom domu, pa da i Dom naroda ima vremena da podnese amandmane i diskutira. Pošto se dakle ne osjećam ni malo odgovornim za stanje u koje smo dovedeni i pošto je ovo jedina prilika da diskutiram o budžetu institucija Bosne i Hercegovine ja ću to pravo iskoristiti. Strašno mi je teško da ne govorim na način da se to ne protumači predizborna kampanja. Svi ovi prethodni koji su se pozvali na to uspjeli i uglavnom su govorili sve ono što se ne sviđa njihovim biračima. Ja to ne umijem. Vjerujte neću se ni truditi. Ja ću govoriti na način kako mislim, nekim građanima Bosne i Hercegovine ću se svidjeti, a nekim neću. Ali ću govoriti ono što mislim, jer to mi je obaveza kao poslanika. Jednom broju građana Bosne i Hercegovine strašno važno finansiranje tužbe u Hagu, strašno važno zato što oni smatraju da je to legitimna tužba institucija Bosne i Hercegovine pred legitimnim Međunarodnim sudom pravde u Hagu. Pošto je to legitimna tužba države protiv države u budžetu institucija države treba da se nađe stavka koja striktno govori o čemu se radi. To je posebno važno u trenutku kada su, nalazimo se u etapi kada je tužena strana sve moguće načine odugovlačenja procesa iskoristila i dolazimo u trenutku kada treba iznositi dokaze, dakle procese intenzivira.
Samo malo, ja se izvinjavam, nemamo odlučivanje, imamo raspravu. Mislim da možemo dozvoliti da kolega diskutuje. Nema odlučivanja. Nije kvorum potreban.
Dakle, budući da je to tako mi smo podnjeli amandman iz koga se jednostavno jedan dio iz tekućih sredstava u iznosu 686 hiljada maraka preusmjerava u Predsjedništvo Bosne i Hercegovine sa na određenom namjerom koja se zove vrlo jasno finansiranje agenta pred Međunarodnim sudom u Hagu. Dakle, vrlo jasno podnjeli smo amandman i zaista nikakve potrebe niti razloga nema da se podgrijava temperatura oko tog pitanja. Kolege poštuju naše pravo da podnesemo amandman. Mi poštujemo pravo kolega da prihvate ili ne prihvate amandman. U skladu sa Poslovnikom i Ustavom većina u Domu naroda će se poštovati. Međutim, postupajući takođe ne politikanski i ne iz razloga predizborne kampanje mi smatramo da je ovaj amandman za nas izuzetno važan i nismo ga podnjeli samo radi toga da ga podnesemo, nego smo ga podnjeli mi zato što smatramo da on obavezno treba da bude u budžetu, odnosno smatramo da bez tog amandmana i bez te stavke mi vrlo jasno ne možemo prihvatiti budžet. E to je razlog. Predložili smo amandman, ponudili ga i dakle kao što imamo pravo predložiti amandman, glasati za amandman prihvatiti amandman isto tako imamo pravo glasati ili ne glasati za budžet. 15 Zato mi ovdje pojašnjavamo stvari. Za nas je to toliko važan amandman jer držimo da je jednom broju građana Bosne i Hercegovine izuzetno važan toliko da ne možemo podržati budžet bez tog amandmana. Tužno je međutim, i ta priča oko amandmana je mislim u skladu sa Poslovnikom se može završiti. Napominjem samo još da smo gospodin Džaferović i ja u skladu sa Poslovnikom uputili inicijativu da se kod ovog pitanja pozovemo na zaštitu vitalnog interesa. Vi znate kako procedura ide. Ukoliko se još jedan poslanik pridruži iz Kluba Bošnjaka moći će se koristiti taj instrument. Ukoliko se ne pridruži, neće se moći koristiti instrument i budžet se usvaja sa većinom koja jednostavno propast. Dakle jednostavna su to pitanja poslovnički određena i mislim da se to pitanje može na ovaj način apsolvirati. Žalosno je međutim što je ovo pitanje na način kako je pitanje budžeta vođeno tokom ovih 8 mjeseci dovelo nas u priliku da skoro nemamo vremena da govorimo o drugim suštinskim pitanjima budžeta institucija Bosne i Hercegovine. Ne znam da li je to namjerno, da li je svjesno. U svakom slučaju ako postoji namjera to je nečasno da se za račun jednog tako važnog pitanja za jedan broj građana pitanja suštinska drugog karaktera u budžetu ne tretiraju na adekvatan i odgovarajući način. Ja sam maloprije napomenuo da je već u javnosti prisutan veliki broj informacija o tome kako mi raspolažemo sa sredstvima iz budžeta. Pojedini zamjenici ministara, pojedini ministri imaju primanja koja se približavaju cifri od 4.000 KM mjesečno. Po osnovu plaća, dnevnica, dodataka itd. Moguće da je to sve u skladu sa pravilnicima, ne znam. Zatražio sam informacije malo i u Parlamentu šta se dešava, jer u Parlamentu Bosne i Hercegovine koji je jedna od institucija korisnika budžeta institucija Bosne i Hercegovine mi znamo da mi usvajamo budžet i da smo najodgovorniji. Otprilike kada se izbiju servisiranje dugova, grantovi, specijalni programi ostaje negdje oko 120 miliona u budžetu za potrošnju za sve institucije Bosne i Hercegovine. Dakle, negdje 10-ak miliona maraka i sve institucije Bosne i Hercegovine imaju na raspolaganju mjesečno. I Granična služba i Ustavni sud i ministarstva i Vijeće ministara i Parlamentarna skupština i komisije i sekretari itd. itd. Otprilike Parlamentarna skupština ima negdje godišnje oko 4 miliona, što znači mjesečno oko 300 hiljada KM Parlamentarna skupština ima. Ja sam malo pogledao ove stavke kako su predložene. Parlamentarna skupština mi je najbliža, jer zaista nemam mogućnosti da uvide ostvarim u ostalim institucijama. I pogledao sam malo stavke u Parlamentarnoj skupštini, jer neki mi se podaci jednostavno ne slažu. Prošle godine za putne troškove bilo je predviđeno negdje oko 300, 430 hiljada i ostale naknade poslanicima u vrijeme kada smo imali devetomjesečni izvještaj, već je bilo potrošeno 500 hiljada, a mi usvojili rebalans opet na 300, 430 hiljada. Nije mi jasno gdje je, šta će biti sa razlikom. Naravno to je pitanje izvještaja o izvršenju budžeta. Problem je u tome što je ova projekcija budžeta pravljena na osnovu rebalansa budžeta za prošlu godinu, a mi nemamo šta je bilo s tim rebalansom. Epruekciji budžeta za ovu godinu za naknade zaposlenih troškova zaposlenih predviđeno je ponovo 431 hiljada maraka. Prema informacijama koje sam ja dobio za tri mjeseca ove godine potrošeno je 197 hiljada, odnosno blizu 200 hiljada. Dakle za tri mjeseca potrošeno je pola godišnje cifre. Pošto je sad već pet mjeseci prošlo, odnosno skoro šest, ako se ovaj trend nastavi, a nastavio se mi smo za pola godine potrošili predviđenu godišnju cifru. Isto tako za ugovor o djelu predviđeno je za prva tri mjeseca 40 hiljada, predviđeno 18 hiljada, a potrošeno 40 hiljada. Više nego duplo. Troškove odvojenog života takođe, umjesto 17, potrošeno 23 hiljade itd. itd. Dakle za tri mjeseca takvi su trendi drastični, trendovi drastični i potrošnja za tri mjeseca mi u petom mjesecu imamo prijedlog budžeta koji polazi od cifara koje su već probijene. U najmanju ruku, u najmanju ruku treba odgovoriti šta je to u pitanju. Bez obzira što sam doveden u stiuaciju da 5 minuta do 12 usvajam ovakav budžet, ja 16 to moram reći, jer ovo će biti tema narednih izvještaja, razmatranja itd. Ja moram na ovo upozoriti. Moram vam reći da sam zatražio neke konkretne podatke, tražio sam koliko su pojedini poslanici potrošili sredstava za putovanja od imenovanja do danas, o čemu sam upozoravao tokom prošle godine. Putovalo se prošle godine neki i po 14 puta za 8 mjeseci u inostranstvo. Kada sam kritikovao kažu, tako se diže ugled Bosne i Hercegovine u svijetu. Bez obzira što nema sredstava to dizanje ugleda u svijetu je i ove godine nastavljeno istim tempom. Prije dva dana sam tražio podatke još kucaju. Valjda imaju toliko tog materijala za dva dana nisu u stanju, još nisu dostavili. Ali neki kolege među nama su za posljednja tri mjeseca ostvarili primanje u prosjeku 4.600 KM po osnovu plaća, dnevica, odvojenog života, kilometraže itd. naravno ja ću detaljnije podatke pribaviti kada budemo u izvještaju i konkretnije za sve pojedinačno govoriti. Dakle i ovo je pitanje budžeta. Može li neko osporiti, može li neko osporiti da ovdje prisutno rasipništvo, neodgovornost, grabežljivost i čini mi se shvatanja da se jačanje države čini na način što se više ojača moj džep država će biti jača i jedino na taj način izgleda takva. To su razlozi zbog koga ja ne mogu razgovarati o budžetu na ovaj način zaista. I još jedno pitanje. Kada sam sve to imao sagledao u vidu i kada sam vidio otprilike je zaključak – rebalansira se u budžetu toliko koliko ko potroši, a koliko će potrošiti zavisi izgleda od čeifa pojedinih funkcionera. Neće moći tako gospodo, neće moći tako ove godine, jer nema otkud, nema se otkud rebalansirati. Nema sredstava da se to namiri. Zato sam ja predložio amandman koji otprilike glasi da se 10% sredstava namjenjenih za plaće i naknade zaposlenim umanji i tako dobijena cifra od 9 miliona preusmjeri na posebnu stavku u posebni program pod nazivom za projekte i bosansko hercegovačke inovacije koje realiziraju mladi bosansko hercegovački stručnjaci. Dakle tih 10-ak miliona bi se usmjerilo na to, a Vijeće ministara bi utvrdilo pravilnik kako se raspolaže tim sredstvima, kome se dodjeljuje, a osnovni kriterij bi bio da sredstva se koriste na način da se realiziraju inovacije domaćih stručnjaka i da se zapošljavaju domaći stručnjaci. Zašto? Zato što se neodgovorno i rasipnički u institucijama Bosne i Hercegovine utvrđuju plaće i naknade i ostvaruju primanja koja ne odgovaraju ni realnim rezultatima tih institucija, a ni mogućnostima društva, pogotovo imajući u vidu aktuelne ekonomske prilike. Istovremeno izvanredni stručni pronalazački kapaciteti mladih se ne realiziraju usljed nedostatka naminimalnijih sredstava, a trend odlaska mladih i odliva mozgova se drastično ubrzava. Predloženim amandmanima se jedan dio sredstava predviđenih za plaće i naknade preusmjerava u svrhu poticaja zapošljavanja mladih stručnjaka. Ovim bi institucije BiH dale simboličan doprinos zadržavanju i odgovarajućem angažiranju mladih stručnjaka u domovini. Smatram da se ovim štiti vitalni interes ne jednog naroda, nego vitalni interes mlade generacije u svim narodima Bosne i Hercegovine. Pošto taj amandman nije prihvaćen na nadležnoj komisiji, ja sam ga obnovio. I imajući sve ovo u vidu ja na kraju predlažem zaključak, ukoliko se usvoji budžet bez izvještaja, predlažem da donesemo sljedeći zaključak. Izvještaj o izvršenju budžeta za 2001. godinu razmatraće se zajedno sa izvještajem generalnog revizora institucija BiH za 2001. godinu koji je planiran za juli po pravilu. Dakle zajedno da se to dvoje razmatra kada već nismo izvještaj razmatrali kada je bilo potrebno kod budžeta, onda ćemo sačekati generalnog revizora pa skupa to razmatrati. I za rebalans budžeta institucija BiH inicijativa se može podnjeti tek nakon razmatranja ta dva izvještaja. Molim da se moji amandmani stave na glasanje i prijedlog ovog zaključka. Hvala. 17
Zahvaljujem delegatu Genjcu. Riječ ima gospodin Ibro Spahić, s njime bismo zaključili raspravu. Ja vas molim, nema potrebe da bilo koga upozoravam da se držimo poslovničkih mogućnosti o dužini izlaganja, tako da nema potrebe da posebno upozoravam, niti da koristim Poslovnik za upozorenje. Nadam se da neće to kolegu Ibru morati, pošto on kratko diskutuje.
Ma ja, koliko god vi imate potrebe pričajte. U vezi sa tim gospodine predsjedavajući drago mi je da ste ponovo iskoristili svoje vrijeme i da ste govorili u skladu sa svojom funkcijom spikera. Želio bi da kažem u vezi sa budžetom sljedeće. Prvo kao što je poznato po Ustavu je Predsjedništvo donjelo Prijedlog budžeta i evo po drugi put Predsjedništvo donosi jedan novi akt, prijedlog budžeta i o tom zakonu razgovaramo. Predsjedništvo po mom uvjerenju, a to je predmet druge rasprave, ali ću ipak reći ovako kao što ste i vi služite ovom govornicom na elegantan način, ne bi trebalo ubuduće nikada više, ja bi predložio amandman i to ću već učiniti na sljedećoj sjednici za promjenu Ustavu direktno samo na ovu stavku koja se bavi budžetom Bosne i Hercegovine, nego je to trebalo uraditi Vijeće ministara po mom uvjerenju, jer ne vidim da je Predsjedništvo kipirano da se bavi budžetom i budžetskom politikom i budžetskom potrošnjom. Druga je stvar što se Predsjedništvo zateklo u takvom statusu u vezi sa odlukom Dejtona i dejtonskog ustava, ali mislim da treba u ovoj zemlji normalizirati stvari i prepustiti da to radi Vijeće ministara. To što se mene tiče principijelno. Jer ova zavrzlama koja traje u vezi sa budžetom i izvještajem o budžetu i rebalansima na neki način daje još neko izvjesno značenje Predsjedništvu Bosne i Hercegovine i konstituira jedan polupredsjednički sistem koji je tako kako jeste formuliran u Dejtonu, ali nije dobar za budući rad institucija BiH. Što se tiče predlagača, sama činjenica da je predlagač o istoj stvari diskutuje na različite načine u pola godine i da isti članovi Predsjedništva na različite načine imaju stavove u javnosti i na Predsjedništvu i u okviru svojih stranaka govori o tome da bi oni morali provjeriti kredibilitet svoj potpuno na sljedećim izborima. Najbolje bi bilo kada bi se opredjelili da iste kolege koji su u Predsjedništvu BiH provjere taj kredibilitet direktno pred glasačima da vide da li je zaista to opstojno kada se o jednoj stvari govori .
Ja bi vas molio da se držite tačke dnevnog reda.
A sada o tačkama dnevog reda. Ja to govorim sasvim određeno u Predsjedništvu Bosne i Hercegovine u vezi sa budžetom je prva tačka obaveza Predsjedništva i kaže se da Predsjedništvo u vezi sa finansijama članak 8. na prijedlog Predsjedništva Parlamentarne skupštine BiH će svake godine usvajati proračune koji će pokrivati izdatke i potrebe za izvršavanje odgovornosti institucija BiH za ispunjavanje međunarodnih obaveza BiH. Ovdje je nesporno da je Predsjedništvo Bosne i Hercegovine ono koje u tom proračunu, to je verzija koju mi je dao kolega Sušac ima prije svega dva zadatka osnovna. Ja bi rekao kada sam pogledao sadržaj ovog budžeta, pošto je ovo prva i jedina rasprava koju imamo jeste da Predsjedništvo je podcijenilo po mom uvjerenju sredstva za vođenje vanjske politike Bosne i 18 Hercegovine. To znači da nisu po mom uvjerenju dovoljna ta sredstva kako se ovdje formulirana o čemu svjedoči i namjera Ministarstva vanjskih poslova da otpusti ili vrati u zemlju određen broj činovnika diplomatskih i da zaposli lokalno osoblje. Moram da kažem da u izvjesnom broju ambasada lokalno osoblje intenzivno već radi tako da nema ni potrebe. Čak i ljudi sa iz drugih zemalja iz susjednih vrše ozbiljne funkcije za to i o tome imamo već i događaje i slučajeve u Bosni i Hercegovini koji neki jesu transparentni, zavisi od potrebe, a neki nisu transparentni. Prema tome, moje je mišljenje da je to vrlo podcjenjena oblast i da je Predsjedništvo trebalo predložiti mnogo značajnija sredstva imajući u vidu da je u međuvremenu konačna Predsjedništva da se konstituira spoljno-trgovinska komora uspostavljena i da je trebalo ojačati ekonomske funkcije tzv. ekonomske diplomatije Bosne i Hercegovine. Ne vidim kako će se sa ovim sredstvima zadovoljiti osnovne elimitirane funkcije, a pogotovo kako će se struktura spoljne politike realizirati u skladu sa zaključcima Predsjedništva BiH o novoj spoljnoj politici ako se ne daje potpora finansijska ljudima koji će raditi i predstavljati BiH na ...To je prva primjedba na strukturu budžeta. Druga primjedba je Predsjedništvo Bosne i Hercegovine je prije skoro godinu dana možda 8-9 mjeseci naložilo Vijeću ministara da razrješi statusna pitanja naučnih, kulturnih i drugih institucija na razini Bosne i Hercegovine koje su uspostavljene odlukom Parlamenta BiH. Niti je Predsjedništvo predvidjelo u budžetu sredstva za to, dakle to je jedna verbalna podrška, niti je VIjeće ministara ikada odgovorilo na taj zahtjev i odgovorilo Predsjedništvu precizno i decidno šta je učinilo s tim. To je jedna ....činjenica da je to jedan verbalni zahtjev od strane Predsjedništva i jedno prečutkivanje od strane Vijeća ministara prema institucijama kulture, od Akademiji nauke umjetnosti do Zemaljskog muzeja. Treća stvar. U stavkama koje su ovdje nadložene koliko sam ja razumio diskusiju mojih kolega nedostaju dva temeljna principa. Prvo, ovih dana je Visoki predstavnik u međuvremenu naravno, to bi ja volio da mi neko da odgovor nakon rasprave, proglasio neke zakone koji imaju direktne finansijske posljedice i koje mora finansirati budžet. To je Agencija za državnu službu, npr. za koju se već zna da će imati 20-ak ljudi. Nje nigdje nema ovdje.
Rasprava o principima je bila prva rasprava. Molim vas da se držimo amandmana.
Evo ja zaključujem ja to. Čini mi se da dalje nedostaje jedan problem, a to je naravno da ne bih htio da zaključujem ništa što bi bilo teško je li za nas, ali recimo razgovor danas u koji kako teče ovdje u ovom domu ne odgovara duhu rezolucije koju smo mi usvojili o povjerenju i pomirenju. U toj rezoluciji su se Bošnjaci, Srbi i Hrvati složili da će poštovati sve principe koji su vezani za ono što je u Bosni i Hercegovini nužni proces koji smo otvorili i zato je za mene zaista nesporno da se danas delegati u ovom domu naroda SDP-a pojavljuju sa predlogom koji je zaista identičan i predlogu koji smo čuli da je na Predstavničkom domu i koji govori dakle o nekim nespornim stvarima i koji vidim kao pošto je to riječ o jednom suštinskom interesu građana Bosne i Hercegovine, dakle Srba, Hrvata, Bošnjaka, Jevreja, Albanaca itd. koji žive ovdje, uvjeren sam da će taj suštinski interes koliko sam ja razumio diskusiju podržati naše kolege sve na ovom domu, a nije tačno da se poslije amandmana, ako se ne usvoje neće ništa desiti. Postoji usaglašavanje između dva doma i mislim da ne treba 19 prejudicirati tu stvar. Pošto je to suštinski interes svih naroda, konstitutivnih i onih manjinskih, kao i građana, mislim da nam ostaje još samo sljedeće. Mi danas možemo ovdje kalkulirati politički i možemo praviti kako hoćete zamke jedni drugima. Ali u suštini nedostaju sredstva za jednu jedinu institucija koja je također najavljena da će biti ove godine. Ne vidim kako to perspektivno Predsjedništvo razmišlja o zemlji, a priča da se bori za institucije BiH. Dobro je što je sud, državni sud BiH predviđen da se finansira na adekvatan način, mada nije počeo sa radom. Žao mi je što tužilaštvo nije takođe ovdje predviđeno, Centralni zatvor, jer je to najpotrebnija institucija Bosne i Hercegovine. Centralni zatvor će sigurno biti institucija koja će uskoro biti transparentno finansirana, imajući u vidu debatu koju smo imali o potrošnji u budžetu i debatu koja će konačno morati biti transparentna i na tom mjestu, osim na sudu, tužilaštvu, mora i u Centralnom zatvoru. Tako preporučujem da se i o tome vodi računa u budućim rebalansnim projektima našeg predsjedništva. Nadam se da će ono o Centralnom zatvoru voditi računa kao i o drugim sredstvima o kojima sam govorio. Primjer Ministarstvo vanjskih poslova.
Zahvaljujem gospodinu Ibrahimu Spahiću. Više nema diskutanata. Zaključujem raspravu o drugoj fazi budžeta, o drugom čitanju. Gospodin Jusufović je tražio pauzu 15 minuta. Dakle 15 minuta i nakon toga izjašnjavanje o amandmanima. Zaključujem raspravu ulazimo u fazu izjašnjavanja. Hvala vam. [[pauza]] Predlažem da nastavimo.Pauza je završena. Dakle rasprava zaključena. Idemo na izjašnjavanje vezano za amandmane koji su uputili delegati ovoga doma. Izjašnjavamo se o amandmanima gospodina Halida Genjca i Šefika Džaferovića, oni su podnjeli dva amandmana. Amandman I i amandman II. Pozivam delegate da se izjasne ko je za amandman I gospodina Halida Henjca i Šefika Džaferovića? Ko je za? Ko je protiv? Ko je uzdržan? Konstatujem da amandman I gospodina Halida Genjca i Šefika Džaferovića nije prihvaćen s obzirom da su 3 glasala za, 5 je bilo protiv i uzdržanih 5. Izjašnjavamo se o amandmanu II gospodina Halida Genjca i Šefika Džaferovića. Ko je za amandman II? Ko je protiv? Ko je uzdržan? 4 za, 5 protiv, 4 uzdržana. Konstatujem da i amandman II gospodina Halida Genjca i Šefika Džaferovića nije prihvaćen. 20 Prelazimo na izjašnjavanje vezano za amandman, gospodin Halid Genjac je podnjio dva amandmana na Prijedlog budžeta institucija Bosne i Hercegovine u skladu sa članom 89. tačka 2. Poslovnika. Ko je za amandman I? Ko je protiv? Ko je uzdržan? Dakle, 3 za, 5 protiv, 5 uzdržanih. Konstatujem da amandman I nije usvojen. Ko je za amandman II gospodina Džaferović, gospodina Genjca izvinjavam se? Ko je protiv? Ko je uzdržan? Konstatujem da sa 5 glasova protiv, 3 za, 6 uzdržanih nisu prihvaćeni amandman I i amandman II gospodina Halida Genjca. Imamo amandmane delegata SDP-a gospodina Sejfudina Tokića, Ive Divkovića i Nike Sušca. To je jedan amandman. Ko je za amandman uvaženih delegata? Ko je protiv? Dakle amandman je dobio nadpolovičnu. Ko je uzdržan? – Tri Dobio je većinu, ide na usaglašavanje i više nemamo amandmana vezano za Predlog budžeta institucija i međunarodnih obaveza institucija za 2002. godinu. Predlažem da usaglašavanje izvršimo bez pauze. Dame i gospodo, završili smo proces usuglašavanja. Ja vas želim izvjestiti da se nismo usaglasili vezano za ovaj amandman. Moramo proceduru glasanja dovesti do kraja. Ko je iz Federacije protiv ovog amandmana? – Niko. Ko je iz Republike Srpske protiv amandmana? – 5 Konstatujem da amandman nije usvojen. Prilazimo o izjašnjavanju o Predlogu budžeta institucija Bosne i Hercegovine i međunarodnih obaveza Bosne i Hercegovine za 2002. godinu. Ko je za ovaj prijedlog?- 12 za Ko je protiv? – 3 protiv Ko je uzdržan? Uzdržanih nema. Sa zadovoljstvom konstatujem da smo usvojili Prijedlog budžeta institucija Bosne i Hercegovine i međunarodnih obaveza Bosne i Hercegovine za 2002. godinu. 21 Prelazimo na drugu tačku dnevnog reda Ad. 2. Predlog zakona o izvršenju budžeta institucija Bosne i Hercegovine i međunarodnih obaveza Bosne i Hercegovine za 2002. godinu Dakle raspravu vodimo po članku 90. Prvo o principima, a nakon toga o raspravu u drugom čitanju. Otvaram raspravu o zakonu u prvom čitanju. Ko se javlja za riječ? Ne javlja se niko. Zaključujem raspravu. Ko je za zato da se vodi rasprava o amandmanima? – 13 za Ko je protiv? Ko je uzdržan? 2 Konstatujem da smo sa 13 glasova za i 1 protiv, 2 uzdržana usvojili ovaj zakona u prvom čitanju. Otvaram raspravu o zakonu u drugom čitanju. Ko se javlja za riječ? Ne javlja niko. Zaključujem raspravu. Izvinjavam se javlja se gospodin Halid Genjac. Izvolite.
Poštovane kolege, obzirom da sam podnjio 2 amandmana na ovaj zakon osjećam potrebu da ih obrazložim, pogotovo iz razloga što na nadležnoj komisiji nisu prihvaćeni. Poznata nam je situacija sa izvještajima o izvršenju budžeta za prošlu godinu. U Zakonu o izvršenju budžeta iz prošle godine postoje zakonski utvrđena obaveza da se Predsjedništvo do 30 aprila dostavi Parlamentarnoj skupštini Izvještaj o izvršenju budžeta za prethodnu godinu. Bez obzira što postoji ta zakonska odredba vrlo jasna, svjedoci smo šta se dešava. Novi prijedlog zakona, dakle Prijedlog zakona o izvršenju budžeta koji se odnosi na ovu fiksalnu godinu predviđa da u članu 13. tačka 1.predviđa proceduru izvještavanja da Vijeće ministara dostavi, odnosno Ministarstvo za trezor dostavi Predsjedništvu najkasnije do 30 marta konsolidirani izvještaj o izvršenju budžeta, a u svrhu izvještavanja Parlamentarne skupštine ne precizirajući rok o kome Predsjedništvo treba da predloži dostavi Parlamentarnoj skupštini izvještaj. Ja mislim da treba utvrditi jasan rok i zato sam predložio amandman da se doda novi stav na ovaj član da Predsjedništvo Bosne i Hercegovine je dužno obavijestiti Parlamentarnu skupštinu o izvršenju budžeta za prethodnu godinu najkasnije do 30. aprila tekuće godine. To je jedan amandman. Drugi amandman se odnosi na član 15. tačka 1. Član 15. tačka 1. u izvornom tekstu o prijedlogu zakona predviđa da će se novčanom kaznom od 500 do 1000 KM kazniti za prekršaj odgovorno lice korisnika budžeta za kršenje odredbi ovog zakona u slučajevima ako odobrena sredstva donacija ne usmjeri na jedinstveni račun, ako sredstva budžeta ne koristi na namjene, za namjene za koje je utvrđeno i ako preuzme obaveze iznad utvrđene u budžetu itd. itd. Za sva kršenja rukovanja, poslovanja i odnosa prema budžetu odgovornim licima je ovdje predviđena kazna od 500 do 1000 KM, a može se na raditi o nekoliko stotina hiljada iznosima. Bez obzira što pretenzije ovog zakona ne treba da bude da utvrđuje i proceduru i 22 iznos kazni u slučaju krivične prekršajne odgovornosti, ja mislim da u zakonu treba da se ova rečenica izmjeni i da stoji sljedeća. Za odgovorna lica koja ne postupe po odredbama ovog zakona o izvršenju budžeta primjenjivaće se postupci za utvrđivanje disciplinske, prekršajne i krivične odgovornosti. Ostali dio teksta je ostao nepromjenjen. Dakle, jedna od disciplinskih, samo jedna od disciplinskih mjera je kazna od 500 do 1000 KM. Kako bi te disciplinske kazne izricile se treba posebni pravilnik. Posebno iz razloga što se mi nalazimo na polovini godine, što su nastala djelovanja po budžetu već prije 5-6 mjeseci, što ovaj zakon proglašava svoju nadležnost za čitavu fiksalnu godinu. Dakle od početka do kraja godine i za ovih prethodnih 5 mjeseci. Da zaključim dakle. Smatram da je neprimjereno navesti da će se kazniti za sve moguće prekršaje od 500 do 1000 KM mada to ne isključuje krivičnu i prekršajnu odgovornost, smatram dakle da treba da će se utvrditi prema potrebi i prema važećim zakonima i krivična i prekršajna i disciplinska odgovornost. To je dakle suština amandmana II. Zahvaljujem.
Zahvaljujem delegatu gospodinu Halidu Genjcu. Za riječ se javio delegat Momčilo Novaković. Izvolite.
Kolege delegati, ja moram prvo da kažem da sam u principu nezadovoljan sa tekstom ovog prijedloga zakona o izvršenju budžeta, ali isto tako i konstataciju da bi ulaganje amandmana ustvari značilo produžavanje ponovo nekakvih rokova za usvajanje budžeta i zbog toga nisam ni ja, a ni kolege iz Kluba srpskih delegata ulagali amandmane. Ali ne mogu a da ne upozorim po meni na neke manjkavosti ovoga zakona s ozbirom da se one ponavljaju i od prošlog zakona. Možda je ova diskusija mogla biti i u prvom čitanju, odnosno kada smo raspravljali o zakonu u prvom čitanju.
Ja vas molim dakle da pokušamo voditi raspravu o amandmanima i zakonu u drugom čitanju. Ako su opšte primjedbe, možda je bolje da ih naknadno ne govorimo, ako imate primjedbe na amandman gospodina Genjca ili ako imate novi amandman to bi dobro bilo da čujemo, ako ne.
Ja nemam novi amandman s obzirom da nisam uložio amandmane ne mogu ga ni imati. Znači nemam amandman, ali hoću da kažem da je nelogično da članom 6.2 je praktično Parlamentarna skupština onemogućena da ima bilo kakvu kontrolu o budžetu ili da o njemu odlučuje imajući u vidu da Savjet ministara uzima sebi za pravo da on odlučuje o preraspodjeli sredstava unutar stavki bez saglasnosti Parlamentarne skupštine. Takođe Savjet ministara koristi sredstva rezerve budžeta, a da o tome nema obavezu ni da informiše Parlamentarnu skupštinu kao i činjenica zbog koje je govorio gospodin Genjac da predlagač amandmana niti poštuje niti se obavezuje da ispoštuje bilo koji način da izvještaj podnese u nekom već utvrđenom roku. 23 Sa te strane gledano, u nekim drugim okolnostima ja bi podržao amandman gospodina Genjca koji se odnosi na obavezu Predsjedništva da do 30. aprila tekuće godine podnese izvještaj za prethodnu godinu, a imajući u vidu činjenicu da bi to značilo onda usvajanje zakona u različitom tekstu od onog koji je usvjen na Predstavničkom domu, a onda kažem dalje produžavanje ovog procesa, ja ću kada se radi o ovom amandmanu biti uzdržan. U principu mislim da Savjet ministara i Predsjedništvo u toku čitavog ovog procesa je razvlastilo i onemogućilo Parlamentarnu skupštinu da na odgovarajući način utiče kako na zakon, tako i na budžet. Hvala.
Zahvaljujem delegatu Novakoviću. Ko se javlja za riječ? Gospodin Ibro Spahić. Izvolite. Ja vas molim dakle samo da se vodi računa da je rasprava o amandmanima i zakonu u drugom čitanju.
Dobro. Pošto se gospodin predsjedavajući spiker obratio svima vama, nadam se da se to ne odnosi na mene. Ja bi što se tiče amandmana gospodina Genjca, moram da kažem da bi dobro bilo da i tih 500 i 1000 maraka neko plati za nepoštivanje izvršavanja budžeta i za početak bi to dovoljno tako da barem na toj osnovi zadržimo se mi na tekstu kakav je ovdje predložen. To je moj stav, da mi ne ulazimo u tu raspravu, jer ona ne stvara nikakve nove velike radikalne promjene u ovom zakonskom aktu. Druga stvar koju želim reći jeste da je šteta da iskoristim tu minutu ipo koju imamo što u tački 3.1. ovi prihodi od imovine, zadnji ovaj dio koji se govori kako se prikupljaju prihodi u budžetu za funkcionisanje institucija BiH i međunarodne obaveze ni na koji način nisu podvlačim ponovo ni od strane Predsjedništva BiH ni od strane Vijeća ministara na adekvatan način transparentan javnosti saopšteni. Država Bosna i Hercegovina ima ogromnu imovinu koju ne može da osvoji i da preuzme u svoje vlasništvo, da povrati u funkciju i to je ogromna rezerva za finansiranje različitih djelatnosti. Radi se o objektima, zgradama, zemljama itd. To je dobro poznato. Postoji spisak tih institucija kojima je vlasnik država BiH, koji nije transparentan i dostupan javnosti. Ja pozivam Predsjedništvo, s obzirom da je ono odgovorno za budžet i transparentno poslovanje da izađe sa tim spiskom zajedno sa Ministarstvom trezora. Šta znače prihodi od imenovine, jer ta imovina ni pribiližno nije kapitalizirana u ovom budžetu. Pozdravljam jako rezerve budžeta, član 5.1 u kojem se kaže da inicijativu imaju različiti organi i razine. U vezi sa ovim, a oko 6.2 pošto je kolega Novaković bio nezadovoljan činjenicom da Ministarstvo trezora ima pravo dato mišljenje uz saglasnost Predsjedništva za promjene u budžetskim stavkama, smatram da je to jedno potpuno logično zakonsko rješenje koje omogućava fleksibilno djelovanje u okviru zakonskih okvira. Pošto je predlagač Predsjedništvo, ono bi sebi skočilo usta ukoliko bi radilo protiv logike i principa ovog zakona, a Ministarstvo trezora konačno mora dobiti povjerenje, opšte povjerenje javnosti kao institucija i zbog toga mislim da je dobro da se negdje personalizira jedno ministarstvo kao što je Ministarstvo trezora. Znači najboljem moj prijedlog jeste koji je najkraći to je taj drugi dio te minute. Preporučujemo da se pristupi izjašnjavanju o amandmanu i da pređemo na izjašnjavanje o zakonu da ne bi problematizirali dalje tekst koji je sljedeći logiku Zakona o budžetu napravljen i koji nema mnogo uvjeta da se mijenja u ovom momentu. 24
Zahvaljujem gospodinu Ibri Spahiću. Ko se dalje javlja za riječ? Ne javlja se niko. Zaključujem raspravu. Prelazimo na izjašnjavanje o amandmanima gospodina Halida Genjca. Ko je za amandman I gospodina Halida Genjca? – Dva Ko je protiv? Ko je uzdržan? Dva glasa za, 6 protiv, 6 uzdržanih, amandman I nije usvojen. Ko je za amandman II gospodina Halida Genjca? Ko je protiv? Ko je uzdržan? Dva za, 7 protiv, 6 uzdržanih. Konstatujem da amandman II gospodina Genjca da nije usvojen. Prelazimo na izjašnjavanje Prijedloga zakona o izvršenju budžeta institucija Bosne i Hercegovine i međunarodnih obaveza Bosne i Hercegovine za 2002. godinu. Ko je za prijedlog ovog zakona? Ko je protiv? Ko je uzdržan? Sa zadovoljstvom konstatujem sa 13 glasova za i 1 uzdržan i 1 protiv, usvojili smo Zakon o izvršenju budžeta institucija Bosne i Hercegovine i međunarodnih obaveza Bosne i Hercegoivne za 2002. godinu. Prelazimo na treću tačku dnevnog reda. Izvolite. Prijedlog zaključka. Molim lijepo. Evo stavljam zaključak gospodina Genjca na izjašnjavanje. Ko je za zaključak? Izvještaj o izvršenju budžeta za 2001. godinu razmatraće se zajedno sa Izvještajem generalnog revizora institucija BiH za 2001. godinu, prije toga neće se pokretati inicijativa za rebalans budžeta institucija BiH za 2002 godinu. Ko je za? Ko je protiv? Dva za, 7 protiv, ko je uzdržan? – 5 uzdržanih. Konstatujem da zaključak takođe nije usvojen. Prelazimo na treću tačku dnevnog reda, dame i gospodo, a to je Ad. 3. Rezolucija o izvornom finansiranju institucija i međunarodnih obaveza Bosne i Hercegovine Predlagač rezolucije je gospodin Sejfudin Tokić. Predlaže da se izjansimo da rezolucija ide nadležnoj komisiji Ustavno-pravnoj. 25 To je ono što danas možemo uraditi, pa nakon stava Komisije ćemo otvoriti raspravu na Domu. Ko je za ovakav prijedlog? - 13 Ko je protiv? Ko je uzdržan? 13 za, 2 uzdržana, konstatujem da rezolucija ide nadležnoj komisiji na izjašnjavanje. Ovim dame i gospodo zaključujem 19. sjednicu Doma naroda Parlamentarne skupštine Bosne i Hercegovine. Bićete na vrijeme obaviješteni o 20. sjednici. Hvala vam lijepo. Želim da vam se zahvalim na ozbiljnom i strpljivom radu i doprinosu da usvojimo Budžet i Zakon o izvršenju budžeta. Hvala vam. Kraj sjednice u 12,10 sati.